Arne Johannessen

Arne Johannessen (født 1958) er en norsk polititjenestemann og tidligere fagforeningsleder fra Øystese i Hordaland. Fra september 2000 til mai 2013 var han leder av Politiets Fellesforbund. Fra 2014 er han lensmann i Sogndal og Leikanger og regionlensmann i Indre Sogn.

Arne Johannessen har sin utdannelse fra Befalsskolen for militærpolitiet og Politiskolen. Han har vært befal i Militærpolitiet, lensmannsbetjent i Luster i Sogn og Fjordane, forbundssekretær og leder i Lensmannsetatens Landslag, nestleder i Politiets Fellesforbund og lensmann i Sogndal fra 1998 til 2000. Han var leder av Politiets Fellesforbund fra 2000 til 2013. 

Johannessen var en markert fagforeningsleder som fikk mye oppmerksomhet i media. 

Arne Johannessen har også vært leder i Hafslo Arbeiderlag og kommunestyrerepresentant for Arbeiderpartiet i Luster kommune.Portrettintervju i Dagbladets helgemagasin 4. oktober 2006

I 2005 fikk han «Målprisen 2005» fra Luster mållag under Lustramarknaden. I 2007 fikk han Målprisen fra Noregs Mållag.

Johannessen måtte i 2008 forholde seg til flere forhold som ble oppfattet som koordinerte gå-sakteaksjoner fra politiansattes side. I mars 2009 ledet han som forbundsleder over 4 000 medlemmer av Politiets Fellesforbund i et demonstrasjonstog fra Youngstorget i Oslo til Stortinget for å protestere mot manglende ressurser til politiet.

Johanessen stilte i 2015 til valg som ordførerkandidat for Luster Arbeiderparti i kommunevalget. Resultatet ble en oppslutning på 25,5 prosent i kommunen. Dette var en vesentlig nedgang fra forrige kommunevalg, og det var Senterpartiet som fikk ordføreren i Luster.

 Referanser 


 Eksterne lenker 
 Arne Johannessen - Store norske leksikon

Kategori:Norske politifolk
Kategori:Norske fagforeningspersoner
Kategori:Nynorskforkjempere
Kategori:Personer fra Kvam kommune